open-index/open-wikipedia-markdown huggingface dataset:
דרלין הארד

**דרלין הארד** (באנגלית: **Darlene Hard**; 6 בינואר 1936 – 2 בדצמבר 2021) הייתה טניסאית אמריקאית. אחת הטניסאיות הבולטות בעולם בשנות ה-60, דורגה במקום השני בעולם בשנת 1957. היא זכתה ב-19 תוארי גראנד סלאם, מהן 2 זכיות ביחידות, 12 זכיות בזוגות נשים ו-9 בזוגות מעורבים.

## קריירה
דרלין הארד גדלה במונטבלו בפרברי לוס אנג'לס. היא התחילה ללמוד רפואה, אך מכיוון שכבר בגיל 18 הגיעה לרבע גמר של אליפות ארצות הברית הפתוחה היא עזבה את הלימודים.

במסגרת טורנירי גראנד סלאם היא השתתפה ב-18 משחקי גמר בתחרויות לזוגות נשים וזכתה ב-13 תארים עם פרטנריות שונות. כאשר היא חזרה לטניס לאחר הפסקה של מספר שנים, בשנת 1969 היא זכתה באליפות ארצות הברית הפתוחה ביחד עם פרנסואז דיר.

היא פרשה כבר בשנת 1964 והחלה לאמן. כפי שהיא ציינה, עבור שבעה ניצחונות באליפות וימבלדון היא קיבלה 200 $, סכום זהה למה שהיא קיבלה עבור יום אימון.

עם תחילת "העידן החדש" בשנת 1968 היא חזרה לתחרויות טניס, אך לזמן קצר בלבד.

נפטרה ב-2 בדצמבר 2021.

## גמרי גראנד סלאם יחידות

## סיכום השתתפות בגראנד סלאם יחידים

## קישורים חיצוניים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:טניסאיות אמריקאיות
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות וימבלדון
קטגוריה:בוגרות מכללת פומונה
קטגוריה:בוגרי מכללת פומונה
קטגוריה:קליפורניה: ספורטאים
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
טררה

**טררה** (בצרפתית: **Tarrare**; 1772–1798) היה צרפתי שחי במאה ה-18 והתפרסם בתאבונו הבלתי נלאה.

## ביוגרפיה
טררה נולד בליון שבצרפת. מילדותו נהג לצרוך כמויות גדולות של מזון ובגיל 17 כבר נהג לאכול מדי יום בשר במשקל גופו (כ-45 ק"ג). מכיוון שמשפחתו לא יכלה לתת מענה לצרכיו, הוא עזב את ביתו בנעוריו והצטרף לחבורת פושעים ולמשתתפים במופעי רחוב ושוליים. בחלקו במופע הוא נהג להדגים אכילה של כמויות מזון גדולות וכן בליעה של חפצים שונים. אף על פי כן היה מראהו ומשקלו בגדר הממוצע.

עם פרוץ המהפכה הצרפתית ב-1789 הצטרף לצבא המהפכה הצרפתי, הוא נהג לסייע לחבריו בביצוע מטלות שונות בתמורה למנות המזון שלהם. תאבונו לא ידע שובע והוא אכל חתולים, גורי כלבים, נחשים, לטאות, צלופחים, כולם בשלמותם ובעודם בחיים. טררה סבל מתשישות ואושפז בבית חולים צבאי בו נערכו בו ניסויים, הוא עמד באתגר שהוצב לו ואכל ארוחה המיועדת ל-15 איש. הגנרל אלכסנדר דה בוהרנה מינה אותו לרץ בצבאו, מתוך כוונה שיבלע בשלמותה קופסת עץ ובתוכה מסמכים צבאים, יעבור את קווי האויב וישלוף אותם. משימתו הראשונה הייתה העברת מסרים לקולונל צרפתי שנכלא בסמוך לנוישטאדט אן דר ויינשטראסה. דה בוהרנה החליט שתהיה זו משימת מבחן, והמסר לקולונל היה רק לאשר את קבלתו, טררה סיפר כי מדובר במסמכים סודיים חשובים מאין כמותם שאל להם ליפול בידי האויב. טררה נתפס בידי הכוחות הפרוסיים באזור לנדאו וספג עינויים קשיים. לאחר הכישלון ביקש טררה להשתחרר מהשירות הצבאי ולהיגמל מאכילת היתר, טיפולים בלאודנום, טבק וחומץ לא הועילו. הוא נהג להתחמק מבית החולים בו אושפז ולצרוך חלקי פנים שנזרקו ליד קצביות. במקרים אחרים התגנב לבית המרקחת של בית החולים ואכל תחבושות, ולחדר המתים שם אכל מהגופות. במהלך שהותו נעלם אחד התינוקות המאושפזים, החשד נפל על טררה והוא גורש על ידי צוות בית החולים.

ארבע שנים אחר כך, ב-1798, אושפז בבית חולים בוורסאי לאחר שהתלונן על חולשה מבליעת מזלג מזהב. בבית החולים אבחנו אצלו סימנים של שחפת. חודש לאחר מכן מת משלשול אקסודטיבי עז. בנתיחה לאחר המוות התגלה כי כיס המרה והכבד שלו היו גדולים במיוחד, ובטנו הייתה מלאה במוגלה ובכיבים.

מדענים סבורים שטררה סבל מפוליפגיה, ייתכן בשל יתר פעילות של בלוטת התריס או בשל גידול באמיגדלה או בהיפותלמוס.

## ראו גם
*פוליפגיה

## קישורים חיצוניים

* The bizarre story of the 18th-century Frenchman who ate a quarter of a cow daily and never gained weight, אתר Quartz
* המרגל שאכל אותי בפודקאסט מינהר הזמן, כאן תאגיד השידור הישראלי
* טררה, האדם הרעב ביותר בהיסטוריה Sam O'Nella Academy ביוטיוב  (באנגלית)

קטגוריה:צרפתים
קטגוריה:אמני מופעי שוליים
קטגוריה:צרפתים שנולדו ב-1772
קטגוריה:צרפתים שנפטרו ב-1798
יחסי טוגו – קוריאה הצפונית

**יחסי טוגו–קוריאה הצפונית** הם היחסים בין רפובליקת טוגו לבין הרפובליקה הדמוקרטית העממית של קוריאה בעבר ובהווה.

## היסטוריה
בתקופת שלטונו של הגנרל ניאסנגבה איאדמה, אביו של הנשיא הנוכחי פור ניאסנגבה, שמרה טוגו על יחסים הדוקים עם קוריאה הצפונית, על אף האידאולוגיה הפרו-מערבית והימנית של ממשלת טוגו. ב-1974 ביקר איידמה בפיונגיאנג, שם נפגש עם קים איל-סונג. ב-17 בספטמבר 1974 ניתקה טוגו את היחסים עם דרום קוריאה וגירשה את אנשי צוות השגרירות של דרום קוריאה מטוגו.

במהלך המלחמה הקרה סיפקה צפון קוריאה סיוע משמעותי לממשלת טוגו. גם צבא טוגו קיבל הכשרה מקבוצות של יועצים צבאיים צפון קוריאניים שנשלחו למדינה.

## ייצוג דיפלומטי
למדינות אין שגרירויות אחת אצל השנייה, על אף שלקוריאה הצפונית הייתה פעם שגרירות בלומה, בירת טוגו.

## הערות שוליים

קטגוריה:ערכים ללא קטגוריות פיזיות - יחסי חוץ
אלסו (זמרת)

**אלסו** (ברוסית: **Алсу́ Рали́фовна Абра́мова**; נולדה ב-27 ביוני 1983) היא זמרת רוסייה.

## ביוגרפיה
אלסו נולדה בטטרסטן, בגיל חמש עברה לסיביר, לאחר מכן גרה תקופה בניו יורק ובלונדון, ב-1998 לאחר ששרה בחתונה של אחיה החליטה משפחתה לשקול קריירה מקצועית במוזיקה עבורה. בגיל חמש עשרה היא הוכרה למפיק מוזיקלי שהתרשם ממנה, והחל לעבוד איתה על אלבומה הנקרא של שמה אשר יצא ב-1999. האלבום הצליח ברוסיה ונמכר במעל 700,000 עותקים.

ב-2000 החלה לעבוד על אלבומה באנגלית, ובאותה שנה נבחרה לייצג את רוסיה באירוויזיון עם השיר "סולו" איתו הגיעה למקום השני בתחרות. אלבומה באנגלית הנקרא "סולו" על שם השיר, מכר מעל 100,000 עותקים ברוסיה ונהיה לאחר האלבומים הנמכרים ברוסיה בכל הזמנים. בין שיריה באלבום נכלל גם דואט שביצעה עם אנריקה איגלסיאס.

ב-2001 זכתה בפרס "MTV אירופה" כזמרת הרוסייה הטובה ביותר.

ב-2004 שיחקה בסרט האימה "מלכודת הרוחות" לצד בילי פייפר.

ב-2009 הנחתה את גמר האירוויזיון שנערך במוסקבה.

ב-2010 הנחתה את תחרות "מיס רוסיה".

## קישורים חיצוניים

* 

## הערות שוליים

קטגוריה:זמרות רוסיות
קטגוריה:מנחי האירוויזיון ברוסיה
קטגוריה:נציגי רוסיה באירוויזיון
קטגוריה:משתתפי אירוויזיון 2000
קטגוריה:חברי מפלגת רוסיה המאוחדת
קטגוריה:זמרות פופ רוסיות
קטגוריה:זוכי פרס המוזיקה של MTV אירופה
קטגוריה:רוסים שנולדו ב-1983
רכס בול

**רכס בול** (באנגלית: **The Ball Range**) הוא רכס הרים בהרי הרוקי הקנדיים על קו פרשת המים של אמריקה, בפרובינציות אלברטה וקולומביה הבריטית שבקנדה.

## גאוגרפיה
הרכס ממוקם בשטח הפארק הלאומי קוטניי, בין מעבר ורמיליון, ומעבר רד ארת'. גובהו של הרכס 3,311 מטרים, שטחו 465 קמ"ר, אורכו 35 ק"מ (מדרום לצפון) ורוחבו 26 ק"מ (ממזרח למערב). הרכס חוצה את הגבול בין הפרובינציות, כאשר 35% משטחו מצוי בפרובינציית אלברטה, ו-65% משטחו מצוי בפרובינציית קולומביה הבריטית.

### פסגות
הפסגות הגבוהות ביותר ברכס הן:

## היסטוריה
### מקור השם
שמו של ההר ניתן לו על ידי ד"ר ג'יימס הקטור, ממשלחת פאליסר בשנת 1858 והוא (כמו גם הר בול ומעבר בול) נקרא על שם ג'ון בול, פוליטיקאי אשר השיג את המימון למשלחת פאליסר. השם אומץ רשמית ב-3 באפריל 1952.

## קישורים חיצוניים

* רכס בול, באתר peakbagger
* אתר השמות הרשמי של קולומביה הבריטית

## הערות שוליים

בול
בול
פסגת אליסון

**פסגת אליסון** (באנגלית: **Allison Peak**) היא הר ברכס היי רוק, בהרי הרוקי הקנדיים, על קו פרשת המים של אמריקה. ההר ממוקם על הגבול בין פרובינציית אלברטה ופרובינציית קולומביה הבריטית שבקנדה.

## גאוגרפיה
גובהו של ההר 2,646 מטרים.

## היסטוריה
### מקור השם
שמו של ההר ניתן לו על ידי מוריסון פ. ברידג'לנד (Morrison P. Bridgland) בשנת 1915 והוא נקרא על שם דאגלס אליסון (Douglas Allison), מהמתיישבים הראשונים באזור מעבר קרואוזנסט, והשריף המקומי.

ההר מכונה גם (על ידי תושבי הסביבה, באופן לא רשמי): קוף המחט (The Needle's Eye) והר וינדו (Window Mountain - הר החלון).

## קישורים חיצוניים
* מידע על הפסגה
* פסגת אליסון באתר peakfinder

## הערות שוליים

קטגוריה:קולומביה הבריטית: הרים
הר מיסט

**הר מיסט** (באנגלית: **Mist Mountain**; מילולית: "הר ערפל") הוא הר ברכס מיסטי, בהרי הרוקי הקנדיים, בפרובינציית אלברטה שבקנדה. ההר ממוקם ליד הכביש המהיר 40 של אלברטה.

## גאוגרפיה
גובהו של ההר 3,140 מטרים, וניתן לראותו מהכביש המהיר 40 וכן מנהר שיפ.

## היסטוריה
### מקור השם
שמו של ההר ניתן לו בשנת 1884 על ידי ג'ורג' מ. דוסון, לאחר ששהה על ההר במזג אוויר סוער במיוחד.

### הטיפוס על ההר
הראשונים שטיפסו על ההר היו דונלד קינג (Donald King), אלן בלייני (Alan Blayney), לן בלייני (Len Blayney) ויורק בלייני (York Blayney), בשנת 1946.

## קישורים חיצוניים

* מידע על ההר
* ההר באתר peakfinder
* ההר באתר peakware
* מידע למטפסים על ההר באתר summitpost
* נתוני מזג אוויר באזור ההר
* תיאור מסלול הטיפוס על ההר באתר albertawow

## הערות שוליים

קטגוריה:הרי הרוקי הקנדיים
מפלגת הנשים (גרינלנד)

**מפלגת הנשים** (בגרינלנדית: **Arnat Partiiat**) הייתה מפלגה פמיניסטית גרינלנדית.
## היסטוריה
ב-6 בנובמבר 1999, בתגובה לייצוג נמוך מאוד של נשים בפוליטיקה הגרינלנדית, הקימה קבוצה של נשים את המפלגה. כמה מחברות המפלגה רצו בבחירות לפרלמנט ב-2002. מפלגת הנשים הייתה מעוטת קולות ומעולם לא נבחרה לפרלמנט של גרינלנד. המפלגה פורקה באביב 2008.
### תוצאות הבחירות

קטגוריה:גרינלנד: מפלגות היסטוריות
קטגוריה:מפלגות פמיניסטיות
קטגוריה:נשים בדנמרק
קטגוריה:מפלגות שהוקמו ב-1999
עיר נסיך ג'ינגג'יאנג

300px|ממוזער|ארמון צ'נגיון - הארמון המרכזי
[300px|ממוזער|גבעה מסוג [הקרסט של דרום סין#צורות הנוף הקרסטיות|מגדל קרסט המכונה "פסגת היופי" - בחלק הצפוני של המתחם]]
300px|ממוזער|הכניסה למערת השלום
**עיר נסיך ג'ינגג'יאנג** או **ארמון נסיך ג'ינגג'יאנג** (בכתב סיני: **靖江王城**, בפין-יין: **Jìngjiāng wángchéng**) הוא אתר היסטורי במרכז העיר גווילין, שבמחוז גואנגשי שב.

## היסטוריה
האתר נבנה בתקופת שושלת מינג בין בשנים 1372 ו-1392, על ידי ג'וּ שוֹאוּצְ'יֵין, שהוענק לו התואר "נסיך ג'ינגג'יאנג" מקרוב משפחתו חונגוו, קיסר סין - מייסד שושלת מינג.

בתחילה התגורר הנסיך בעיר ג'ינגג'יאנג (כיום נפה עירונית במחוז ג'יאנגסו). למעלה מ-20 שנים הוא בנה את עיר הבירה חדשה שלו החדשה, הממוקמת כיום במרכז העיר גווילין, לצד הנהר לי.

מאז בנייתו, באתר זה התגוררו 14 נסיכים מ-12 דורות בתקופת שושלת מינג. סון יאט-סן - הנשיא הראשון של הרפובליקה הסינית (1912–1949), התגורר במקום בשנת 1921.

המקום נשרף מספר פעמים, ובכל זאת נשמר עד היום, ומאז 1993 מוגן על ידי הרפובליקה העממית של סין כאתר שימור לאומי. מאז 1932 שוכנת במקום האוניברסיטה הרגילה של גואנגשי (广西师范大学).

## מבנה המקום
אורך המתחם מצפון לדרום 556 מטר, ורוחבו ממזרח למערב 355 מטר. סה"כ שטח של כ-198 דונמים, והוא מוקף חומות באורך 1.5 ק"מ, בגובה של כ-8 מטר ובעובי של 5.5 מטר. ארבעה שערים מקיפים את העיר מארבעת צדדיה

במקום מעל 40 בניינים, העיקריים שבהם: ארמון צ'נג-יון - הארמון המרכזי, ארמון הקבורה הקיסרי, שער צ'נג-יון המלכותי, מקדש השמיים הקיסרי, המקדש הקדמון. כל המבנים מעוטרים בקירות אדומים ובאריחים צהובים, שהם הצבעים האופייניים לארומונות בסין.

בחלק הצפוני של המתחם מתרוממת גבעה תלולה בגובה 66 מטר מסוג מגדל קרסט, המכונה "פסגת היופי". ניתן להגיע לפסגה באמצעות 306 מדרגות אבן, ממנה נשקף נוף של העיר גווילין. בפסגה מבנה בן 2 קומות.

למרגלות הגבעה - "מערת השלום". זוהי מערה טבעית, שעל קירותיה נחרטו דמויות שונות של אלים ושל שליטים מן העבר, וכן סימנים אסטרולוגיים עתיקים.


קובץ:C61-270.jpg|שער הכניסה הדרומי
קובץ:C61-300.jpg|לוח שיש מעוטר בכניסה לשער צ'נג-יון
קובץ:C61-390.jpg
קובץ:C61-360.jpg|שני עובדי המקום בתלבושת מסורתית לפני שער הכניסה לארמון צ'נג-יון
קובץ:C61-450.jpg|מערת השלום


## קישורים חיצוניים

* 
* Solitary Beauty Peak and Jingjiang Prince City באתר Travel China Guide 
* Solitary Beauty Peak באתר China Highlights 
* 靖江王城 באתר Mainland Tour 

קטגוריה:גווילין
קטגוריה:שושלת מינג
נטול נשמה (סרט)

**נטול נשמה** (ברוסית: Духless) הוא דרמה פסיכולוגית בבימויו של רומן פריגונוב על פי ספרו של סרגיי מינאייב באותו השם.

תחילה תוכנן שהסרט ישוחרר בסתיו 2011, אבל הבכורה התקיימה לבסוף ב-21 ביוני 2012 בפסטיבל הסרטים הבינלאומי ה-34 במוסקבה, כשהסרט נבחר לסרט הפתיחה. הסרט יצא להקרנה מסחרית ב-4 באוקטובר 2012. ב-5 במרס 2015 יצא סרט ההמשך "נטול נשמה 2", שבכתיבת התסריט שלו השתתף סרגיי מינאייב.

## רקע
הסרט מבוסס על ספרו של סרגיי מינאייב: "נטול נשמה. סיפורו של איש מזויף" (Дyxless. Повесть о ненастоящем человеке) שיצא לאור בשנת 2006.

הספר מסופר מנקודת מבטו של המספר, מנהל מסחרי של הנציגות המוסקבאית של חברה צרפתית למכירת קופסאות שימורים. הגיבור הוא איש ציני, צורך אלכוהול וסמים ומנהל חיי מותרות עד שחייו עוברים תפנית והוא מתחיל לפקפק במשמעות חייו.

## עלילת הסרט
גיבור הסרט הוא בן 29, מנהל בכיר בבנק בינלאומי גדול, בשם מקס. הוא מחזיק ברשותו רכב יקר, גר בפנטהאוז ומשתתף פעיל במסיבות שונות.

מקס מבלה את חייו בלהרוויח כסף, את הכסף שהוא מרוויח, להוציא על המותגים היקרים ביותר אך עד מהרה הוא מוצא את עצמו חושב על עצמו ועל תכלית חייו ומוצא את עצמו מעריך את חייו, תוך התגברות על המשבר הפנימי שלו

## שחקנים ודמויות
* דנילה קוזלובסקי — מקס אנדרייב
* מריה אנדרייבה — יוליה, סטודנטית פעילה בקבוצת "הרדיקלים החופשיים"
* ארטיום מיכאלקוב — ואדים, חברו של מקס
* ניקיטה פנפילוב — מישה
* ארתור סמוליאנינוב — אוודיי, ראש קבוצת "הרדיקלים החופשיים"
* מיכאיל יפרמוב — אלכסיי קונדראטוב, מנהל בנק, הבוס של מקס
* מריה קוז'בניקובה — אלווירה, דוגמנית וחברתו של מקס
* סרגיי בלוגולובצב — וולודיה גוליאקין, מנהל סניף הבנק בסנקט פטרבורג
* סשה בורדו — אלן גארידו, סגן נשיא הבנק

## הפקה
צילומי הסרט החלו בספטמבר 2009 בסנקט פטרבורג ובמוסקבה, ברם הם לא הצליחו להשלים את הצילומים עד סוף השנה בשל פרישת חלק מהמשקיעים בפרויקט. בשנת 2010 החומרים שצולמו הוצגו בפני פיודור בונדרצ'וק שהסכים ליטול חלק בפרויקט ובתוך 39 ימים הושלמו צילומי הסרט.

בהפסקה שבין הצילומים דנילה קוזלובסקי שבר את ידו במהלך הצגה בסנקט פטרבורג, אך השחקן המשיך להגיע לאתרי הצילומים עם גבס בידו.

## פרסים ומועמדויות

## קישורים חיצוניים
* 

## הערות שוליים

קטגוריה:סרטי דרמה רוסיים
קטגוריה:סרטי 2012
קטגוריה:סרטים ברוסית
קטגוריה:מוסקבה בקולנוע
נ
קטגוריה:סרטי אולפני יוניברסל
עזרא ריבליס

**עזרא ריבליס** (15 בינואר 1920 – 22 ביוני 1991) היה כתב "על המשמר" במשך שנים רבות. זוכה פרס סוקולוב ופרס צימרמן.

## ביוגרפיה
ריבליס נולד באוקראינה ובגיל צעיר עלה עם משפחתו לארץ ישראל, בה התגורר זמן מה בחדרה. בבגרותו היה חבר קיבוץ יד מרדכי.

בשנות ה-50 וה-60, משנת 1954, היה ריבליס כתב על המשמר בנגב. בכתבותיו תיאר את ההתיישבות היהודית בנגב וביקר את יחס השלטונות לבדואים ואת ההחלטה שלא להניח מסילת רכבת לאילת. בשנת 1958 קיבל את פרס סוקולוב על רשימותיו בעל המשמר המתארות את חיי הנגב.

בסוף שנות ה-60 היה כתב על המשמר לענייני תעופה ופיתוח ובנוסף כתב כתבות בנושאי איכות הסביבה וארכאולוגיה. בשנת 1978 זכה בפרס צימרמן לאיכות הסביבה על כתבה עיתונאית מצטיינת בנושא.

לאחר מלחמת ששת הימים ביקר בחריפות את ברית המועצות על עמידתו לצד אויבי ישראל וטען שעל מפ"ם להתנתק מהגוש הקומוניסטי.

בשנת 1981 הוציא את הספר "ברזל מעבר למסך".

נפטר ב-22 בינואר 1991, והובא למנוחות בבית העלמין של יד מרדכי.

## הערות שוליים

קטגוריה:סגל על המשמר
קטגוריה:זוכי פרס סוקולוב
קטגוריה:יד מרדכי: אישים
קטגוריה:ישראלים ילידי אוקראינה
קטגוריה:אישים הקבורים בקיבוצים
קטגוריה:ישראלים שנולדו ב-1920
קטגוריה:ישראלים שנפטרו ב-1991
הר טורנדו

**הר טורנדו** (באנגלית: **Tornado Mountain**) הוא הר ברכס היי רוק, בהרי הרוקי הקנדיים, על קו פרשת המים של אמריקה. ההר ממוקם על הגבול בין פרובינציית אלברטה ופרובינציית קולומביה הבריטית שבקנדה.

גובהו של ההר 3,099 מטרים, והוא ההר ה-45 בגובהו באלברטה.

שמו של ההר ניתן לו בשנת 1915 על ידי מוריסון פ. ברידגלנד (Morrison P. Bridgland), בשל הסופות העזות שפגעו במשלחת מיפוי הגבולות הבין-פרובינציאלית (שהייתה הראשונה שעלתה על פסגת ההר בשנת 1915).

## קישורים חיצוניים
* תיאור ההר באתר peakfinder
* מידע על הר טורנדו
* תחזית מזג אוויר להר טורנדו
* 

## הערות שוליים

טורנדו
טורנדו
יחסי ירדן–מלזיה

**יחסי ירדן–מלזיה** הם היחסים הדיפלומטיים הרשמיים שבין **[[ירדן|הממלכה ההאשמית הירדנית]]** לבין **[[מלזיה]]**. היחסים בין המדינות מתבססים והתבססו בעבר על כלכלה.

## סקירה כללית
שתי המדינות משתפות פעולה בכל הנוגע להגנה על האינטרסים של מדינות האסלאם ובמיסיונריות והפצה של האסלאם ברחבי העולם. שתי המדינות חברות בארגון לשיתוף פעולה אסלאמי וב-G77.

חברות מלזיות רבות חדרו לשוק הירדני, 30% משוק האנרגיה הפרטי בירדן שייך לחברות מלזיות, וחברות מלזיות הן ספקיות המזון לכוחות המזוינים של ירדן ולמשמר המלכותי הירדני.

גם חברות ירדניות חדרו לשוק המלזי, בין ירדן למלזיה קיימות טיסות ישירות של חברת התעופה רויאל ג'ורדניאן וחברות רבות מהמדינה, כולל הממשלה עצמה השקיעו בפרויקט מלזי להקמת מחוז שיעסוק בתעשייה בלבד. כמו כן, הקימה ירדן סניף של אוניברסיטת אל-בית במלזיה.

שתי המדינות חתמו על הסכם למניעת כפל מס בשנת 1994.

במהלך משט המרמרה סיפקה ממשלת ירדן הגנה לאזרחים המלזים שהשתתפו בו.

## ייצוג
* ירדן מיוצגת במלזיה בדרג השגרירות באמצעות שגרירות רשמית בקואלה לומפור, בירת המדינה.
* מלזיה מיוצגת בירדן בדרג השגרירות באמצעות שגרירות רשמית בעמאן, בירת המדינה.

## קישורים חיצוניים
* Embassy Of Malaysia In Amman, Jordan
* Jordan–Malaysia Relationship and its Influence on the Development of Hadith Studies in Malaysia
* Malaysian ambassador visits JUST, discuss cooperation with its president Jordan News Agency

## הערות שוליים

קטגוריה:ערכים ללא קטגוריות פיזיות - יחסי חוץ
מפלגת העבודה (גרינלנד)

מפלגת העבודה (גרינלנדית: **Sulissartut Partiat**) הייתה מפלגת שמאל גרינלנדית קצרת ימים.
## היסטוריה
המפלגה נוסדה בתחילת 1979 כזרוע הפוליטית של מרכז האיגוד המקצועי של **Sulinermik Inuussutissarsiuteqartut Kattuffiat** (ובראשי תיבות **SIK**). בעבר תמכה SIK בסיומוט, אך שיתוף הפעולה הופסק בסתיו 1978.
מפלגת העבודה הייתה קרובה מאוד לסיומוט בסוגיות פוליטיות מרכזיות. כמו כן, תמכה מפלגת העבודה בסיומוט בבחירות לפרלמנט האירופי.
בבחירות 1979 לא זכתה מפלגת העבודה בייצוג בלאנדסטינג. המפלגה גם השתתפה בבחירות לפולקטינג ב-1979, וקיבלה 1,618 קולות (שלא הספיקו לה כדי לזכות באף אחד משני מושבי הפולקטינג שהוקצו לגרינלנד).
בבחירות למועצות העירוניות השיגה מפלגת העבודה 550 קולות בגרינלנד, 156 בנוק, 114 באילוליסאט, 81 במאניצוק, 76 באסיאט, 60 בקאקורטוק, 33 בנארסאק, 23 בקאסיגיאנגואיט ו-7 באומאנאק.
לקראת הבחירות ב-1983 התמזגה מפלגת העבודה עם אינואיט אטקטיגיט.
### תוצאות הבחירות

## הערות שוליים

קטגוריה:גרינלנד: מפלגות היסטוריות
קטגוריה:גרינלנד: מפלגות סוציאליסטיות
קטגוריה:מפלגות שהוקמו ב-1979
ספלאוגן

שמאל|ממוזער|250px|ספלאוגנים במערה בווירג'יניה המערבית
**ספלאוגן** (מיוונית עתיקה "ספליון" – מערה, "גנסיס" – יצירה) הוא תצורה גאולוגית בתוך מערה שנוצרה על ידי הסרת סלע האם. בכך היא שונה מספלאותם שהם משקעי מינרלים שניוניים הנוצרים במערות, כדוגמת נטיפים וזקיפים. תצורות אלו נוצרות בדרך כלל במערות המסה באבן גיר או בדולומיט. ספלאוגנים מוגדרים בספר החוקים של ארצות הברית כ"תוואים בולטים מהקירות, התקרה והקרקעית של כל מערה או צינור לבה שהם חלק מסלע האם, כולל אנסטומזות, צדפות, גומחות מתפתלות, פטרומורפים ותליוני סלע במערות המסה ותוואים דומים ייחודיים למערות געשיות".

הספלאוגנים מכונים על פי דמיונם לחפצים מעשי ידי אדם או טבעיים. סוגי הספלאוגנים כוללים:
***Boxwork** ("מעשה קופסה") – מחיצות הבולטות מתקרת המערה ויוצרות תאים דמויי חלת דבש. מחיצות קלציט אלו היו פעם סדק בסלע שהתמלא בגבס ובאנהידריט. קלציט-גבס הם פסאודומורפים נפוצים. החומצה הגופרתית שהשתחררה החלישה את גוף הסלע והוא התבלה מהר יותר מהקלציט. התוצאה היא מחיצות מצטלבות היוצרות תאים פתוחים ובולטים מהסלע הסובב אותם דמויי חלת דבש שאורכם מ-60 עד 120 סנטימטרים.
***עמודים** (Pillars) – בניגוד לעמודים שנוצרו מחיבור בין נטיף לזקיף (Columns), עמודים אלו נוצרו כתוצאה מפעילות סחיפה של המים.
***צדפות** (Scallops) – גומחה בצורת כף בקיר המערה, התקרה או הקרקעית בשל סחיפה מזרמים.
***אנסטומזה** (Anastomosis) – התפתחות של רשת של ערוצים מתפצלים, מצטלבים ומתאחדים במערכת דו־ממדית.

## קישורים חיצוניים
*The Virtual Cave: Speleogens – כולל תמונות של ספלאוגנים מרחבי העולם

## ביאורים

## הערות שוליים

קטגוריה:ספלאולוגיה
רכס היי רוק

**רכס היי רוק** (באנגלית: **High Rock Range**) הוא רכס הרים בהרי הרוקי הקנדיים. הרכס ממוקם בגבול שבין פרובינציות אלברטה וקולומביה הבריטית שבקנדה (בדרום מערב אלברטה, ובדרום מערב קולומביה הבריטית).

## גאוגרפיה
הרכס הוא החלק הדרומי של הרכסים הקונטיננטליים, וממוקם על קו פרשת המים של אמריקה, צפונית למעבר קרואוזנסט, ודרומית למעבר הייווד. הרכס שוכן בחלקו באזור קאנאנאסקיס.

רכס מיסטי ורכסי גרינהילס הם תת-רכסים של רכס היי רוק.

שטחו של הרכס 2,172 קמ"ר (מהם 58% בשטח קולומביה הבריטית, ו-42% בשטח אלברטה), אורכו 117 ק"מ (מדרום לצפון) ורוחבו 37 ק"מ (ממזרח למערב).
### פסגות עיקריות
# הר ריי - 3,218 מטרים;
# הר מיסט - 3,140 מטרים;
# הר טורנדו - 3,099 מטרים;
# פסגת קורסלט - 3,044 מטרים;
# הר ליאל - 2,951 מטרים;
# הר ביהייב - 2,895 מטרים;
# הר ארמסטרונג - 2,793 מטרים;
# הר מויר - 2,758 מטרים;
# פסגת אליסון - 2,646 מטרים.

## קישורים חיצוניים

* הרכס באתר ממשלת קנדה
* מידע על הרכס באתר peakbagger
* מיקום הרכס ומפת הרכס
* תחזית מזג אוויר עדכנית ברכס היי רוק
** נתונים סטטיסטיים על מזג האוויר ברכס היי רוק

## הערות שוליים

היי רוק
היי רוק
היי רוק
E. wedel

**E. WEDEL** היא חברה פולנית לייצור ממתקים המייצרת שוקולד באיכות גבוהה, עוגות וחטיפים מתוקים. ודל ידוע גם כמותג ממתקים בפולין ונחשב כמותג השוקולד הלאומי של פולין.

## היסטוריה
החברה נוסדה בוורשה פולין בשנת 1851 על ידי קרול ארנסט ודל, שהיגר לפולין מגרמניה ופתח חנות לממכר ממתקים ברחוב מידובה שבורשה, וסמוך אליה פתח מפעל לייצור שוקולד. לוגו החברה מבוסס על חתימתו של ודל. בנו אמיל ודל התמחה במפעלים לייצור שוקולד וממתקים במערב אירופה, ובשנת 1876 קיבל את ניהול העסק והרחיב אותו. לאחר מכן קיבל את ניהול החברה יאן ודל, בנו של אמיל שהביא לשגשוג החברה. בשנת 1934 בעת תקופת השפל הגדול פתח יאן ודל מפעל נוסף ברובע פרגה בורשה שהיה אחד המודרניים בפולין. החברה הייתה ידועה במדיניות הרווחה שלה יוצאת הדופן למען העובדים: אספקת שירות רפואי לעובדים, דיור לעובדים, גן ילדים ומועדון ספורט. כמו כן סיפק המפעל לעובדים הלוואות אורוכות טווח לבניית ביתם.  
בשנות ה-30 החברה התפתחה וייצאה ממוצריה מחוץ לפולין, למדינות באירופה, לארצות הברית וליפן. החברה הקימה רשת חנויות משלה בפולין, רכשה מטעי קקאו מחוץ לפולין, והקימה חוות לייצור חלב.

לאחר כיבוש פולין על ידי הגרמנים, סיפק המפעל לאוכלוסייה המקומית דברי מזון בסיסיים, בהם לחם. לאחר שהנאצים אסרו על קיום חינוך והשכלה לתושבים בעיר ורשה מלבד על תלמידי בית ספר יסודי, התקיימו במפעל לימודים באופן מחתרתי. על אף מוצאה הגרמני של משפחתו, ודל סירב לשתף פעולה עם הגרמנים, ולהרשם ברשימת הדויטשה פולקסליסטה . במהלך מרד ורשה נהרס המפעל. עם תום מלחמת העולם השנייה בעת שהקומונוסיטים שלטו בפולין, הולאמה החברה על ידי הממשלה.
החברה הופרטה בשנת 1989 לאחר נפילת הקומוניזם בפולין. בשנת 1991 היא נקנתה על ידי תאגיד המזון הבינלאומי פפסיקו, בעת שמכירותיה השנתיות של הברה היו כ-50–60 מיליון דולר בשנה. ב-1995 מכירותיה צמחו לכ-200 מיליון דולר. כ-10% ממכירותיה היו לייצוא, בייחוד לבריטניה, ארצות הברית וקנדה. בשנת 1998 העסיקה החברה כ-1,100 עובדים. בשנת 1999 מכרה פפסיקו את החברה לתאגיד קדבורי.

בשנת 2010 רכש את החברה התאגיד הקוריאני Lotte, ובכך ביצע התאגיד השקעה לראשונה באירופה. בשנת 2012 נתנה החברה חסות למשחקי אליפות אירופה בכדורגל שהתקיימו בפולין ובאוקראינה. 

בעשור הראשון של המאה ה-21 החלה החברה להפעיל ברחבי פולין בתי קפה בהם נמכרים שוקולדים תוצרה החברה. 
250px|שמאל|ממוזער|חנות שוקולד של החברה במלון אינטרקונטיננטל בוורשה

## קישורים חיצוניים

* 

## הערות שוליים

קטגוריה:חברות שוקולד
קטגוריה:חברות מזון
קטגוריה:חברות פולניות
לילית אמריקנית

**לילית אמריקנית** (שם מדעי: *Strix varia*) היא מין של לילית המצויה באמריקה הצפונית ביערות.
## מאפיינים
אורכה של הלילית 40–63 ס"מ ומשקלה 500–1,500 גרם. מוטת כנפיה מגיעה ל-96–125 ס"מ. הלילית לבנה ובעלת שרטוטים אפורים על גופה ועל כיפת ראשה. המקור צהוב וקטן והעיניים גדולות עם פרצוף-שמע אפור גדול ועיניים שחורות. היא חיה בתפוצה דומה לתפוצת הלילית המנוקדת, אך היא גדולה ממנה ולעיתים דוחקת אותה משטחי מחייתה.

הלילית האמריקאית חיה ביערות מחטניים וביערות נשירים ברחבי מערב ארצות הברית, צפון מקסיקו ודרום קנדה. היא מעדיפה יערות עבותים, אך תתפשר על שטחי יער פותחים יותר.

היא ציידת לילית הניזונה בעיקר מנברנים ועוד מכרסמים קטנים. היא מגוונת אותם ביונקים קטנים נוספים (בעיקר חדפים), עופות שונים, נחשים, לטאות, סלמנדרות ויצורי מים וגם חרקים.

זוהי לילית מונוגמית החיה עם בן זוג לכל החיים. הזכר צד נברנים לנקבה וגוזליה בזמן שהיא מטפלת בהם.

## גלריה

Strix-varia-005.jpg
Barred Owl (Strix varia) RWD.jpg
Barred owl (12344138264).jpg
Barred Owl RWD2.jpg
Barred-owl3.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1799
קטגוריה:ינשופיים
קטגוריה:ארצות הברית: עופות
רכס מיסטי

**רכס מיסטי** (באנגלית: **Misty Range**) הוא רכס הרים בהרי הרוקי הקנדיים, הממוקם מזרחית לדרך המהירה ביגהורן באזור קאנאנאסקיס, בפרובינציית אלברטה שבקנדה.

## גאוגרפיה
הרכס מהווה תת-רכס של רכס היי רוק בדרום הרכסים הקונטיננטליים. שטחו של הרכס 136 קמ"ר, אורכו 18 ק"מ (מדרום לצפון) ורוחבו 16 ק"מ (ממזרח למערב). הגבוהה בהרי הרכס הוא הר ריי שגובהו 3,218 מטרים.
הרכס הוא הרכס הגבוה ביותר בהרי הרוקי הקנדיים הדרומים.

### פסגות עיקריות
הפסגות העיקריות ברכס הן:

## היסטוריה
ג'ורג' דוסון נתן לרכס מיסטי (מילולית: "הרכס הערפילי") את שמו, בשנת 1884 (וכן נתן להר סטורם (מילולית: "הר הסופה") ולהר מיסט (מילולית: "הר הערפל") את שמם באותו מועד), לאחר שחווה מזג אוויר סוער במיוחד בעת שסקר את האזור. סיבה נוספת לשם ההרים הם הערפילים המכסים אותם בחודשי החורף (אף שדוסון לא ראה ערפילים אלה).
שמו של הר ארת'וזה ניתן מאוחר יותר.

## קישורים חיצוניים
* הרכס באתר peakbagger
* הרכס באתר peakfinder

## הערות שוליים

מיסטי
מיסטי
לילית אורל

ממוזער|לילית אורל
**לילית אורל** (שם מדעי: *Strix uralensis*) היא מין של דורס לילה מהסוג לילית המצויה בצפון אירואסיה.

## מאפיינים
אורך הלילית 50–61 ס"מ, מוטת כנפיה 110–134 ס"מ ומשקלה 500–730 גרם בזכרים ו-720–1,300 גרם בנקבות. הלילית לבנה עם עיטורים כהים על החזה וצידי הפנים. היא בעלת נוצות עבות המגוננות עליה מהקור, כנפיים בעלות ציצות העוזרות לה לעוף בשקט ו-4 טפרים בכל רגל.

הליליות נפוצות ביערות הטייגה והיערות של צפון אירופה, מרכז אירופה וצפון אסיה מסקנדינביה עד לסחלין, קוריאה ויפן. הלילית ישנה במשך היום ויוצאת בלילות לצוד.

הלילית משתמשת בשמיעתה החדה כדי ללכוד טרף גם בחושך ובקור. היא ניזונה בעיקר מנברנים ומכרסמים נוספים. היא טורפת גם עופות שונים עד לגודל יונת ענק, שכווי אירופי או עורבני שחור כיפה. הטרף נתפס באמצעות הטפרים המעוקלים ואיתו הלילית עפה למסתורה לאכול אותו.

## תת-מינים
* *Strix uralensis daurica*
* *Strix uralensis fuscescens*
* *Strix uralensis hondoensis*
* *Strix uralensis japonica*
* *Strix uralensis liturata*
* *Strix uralensis macroura*
* *Strix uralensis momiyamae*
* *Strix uralensis nikolskii*
* *Strix uralensis uralensis*
* *Strix uralensis yenisseensis*

## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:ינשופיים
קטגוריה:קוריאה הדרומית: עופות
קטגוריה:קוריאה הצפונית: עופות
קטגוריה:סיביר: עופות
קטגוריה:יפן: עופות
קטגוריה:בלארוס: עופות
קטגוריה:בעלי חיים שתוארו ב-1771
אנדרטת אליושה (מורמנסק)

**אנדרטת אליושה**, או בשמה הרשמי: **למגיני המרחב הארקטי הסובייטי במלחמה הפטריוטית הגדולה** (ברוסית: ** Защитникам Советского Заполярья в годы Великой Отечественной войны**), היא אנדרטה בעיר מורמנסק שבצפון-מערב רוסיה. היא הוקמה בשנת 1974 לכבוד חיילי, מלחי וטייסי ברית המועצות אשר הגנו על העיר וסביבתה מפני התקפות גרמניה הנאצית במלחמת העולם השנייה.

## הקמת האנדרטה
אנדרטה למגיני מורמנסק נועדה לקום בחמש הפינות, הכיכר המרכזית של העיר, אך הוחלט במקום זאת להקימה על גבעה הצופה אל העיר ואל מפרץ קולה, המוליך ממנה אל הים הפתוח. הכספים להקמת האנדרטה נאספו מן הציבור. בניית האנדרטה החלה ב-1969 והסתיימה ב-1974. יוצריה היו האדריכל א.א. פוקרובסקי (Pokrovsky) והפסל א.ד. ברודסקי (Brodsky). האנדרטה נחנכה בטקס חגיגי ב-19 באוקטובר 1974, לצלילי 30 מטחי כבוד של תותחים שירתה הסיירת מורמנסק במפרץ קולה.

## האנדרטה
האנדרטה היא פסל של חייל עוטה מעיל חורף וחובש קסדה, שתת מקלע תלוי על כתפו. פני החייל פונות מערבה אל עבר **עמק התהילה**, אתר שבו ניטשו קרבות מרים בקיץ 1941 בין מגיני מורמנסק לבין הגרמנים התוקפים. גובה הפסל לרבות בסיסו הוא 35.5 מטר. ככזה הוא הפסל השני בגובהו ברוסיה לאחר אנדרטת אמא מולדת שבעיר וולגוגרד. הפסל חלול, ומשקלו למעלה מ-5,000 טון. בתחתיתו קבועים שני תאים: באחד נטמנה קופסה ובה עפר מעמק התהילה ומאתר קרבות נוסף בנהר ורמן; באחר נטמן מכל מי ים שנלקחו מאתר טביעתה של ספינת סיור "טומאן" מצפון למורמנסק. ספינה זו טבעה ב-10 באוגוסט 1941 תוך קרב עם שלוש משחתות גרמניות.

לפני הפסל מוצב משטח של אבן שחורה, שעליו דולקת אש תמיד. בקרבתו מוצבת אסטלת גרניט ועליה כתובת זיכרון. מאחורי הפסל ולצידו ניצב מבנה של פירמידה משולשת, שלדברי יוצרי האנדרטה מסמל דגל אדום המונף בחצי התורן. בשולי האתר מוצבים שני תותחי נ"מ, שכמותם ניצבו על אותה גבעה במהלך המלחמה. 

ב-9 במאי 1975 נקבר חייל סובייטי אלמוני מתחת לפסל, לכן אש התמיד דולקת באנדרטה.

בשנת 2004 הוצב באתר כותל ועליו לוח זיכרון לערים גיבורות ברוסיה, שמורמנסק היא אחת מהן. אז גם הוטמנה באתר קופסה ובה עפר מערים אלו.

## קישורים חיצוניים

אליושה
אליושה
קטגוריה:מורמנסק
דמויי-קנגורו

[ממוזער|[קנגורו אילני הואון]]
**דמויי-קנגורו** (שם מדעי: Macropodiformes) היא תת-סדרה מסדרת הקנגוראים ובה הגדולים שבכיסאים.

## מאפיינים
המין הגדול בסדרה הוא קנגורו אדום שגובהו עד 2 מטר ומשקלו יכול להגיע ל-150 ק"ג. בעבר היו מינים גדולים עוד יותר כמו הפרוקופטודון שהגיע למשקל 230 ק"ג, אך רוב המינים בתת-הסדרה קטנים בהרבה.

יצורים אלה חיים רק באוסטרליה והאיים הקרובים אליה וניזונים בעיקר מעשב וצמחייה דומה או מעלים. הם חיים הן ביערות גשם טרופיים והן בין ערבות פתוחות ובין סלעים ואפילו במדבריות הקשים של מרכז היבשת.

הרגלם לקפץ עוזר להם להינצל מסכנות וכן לנוע במהירות על האדמה. לנקבות ישנו כיס בתוכו גורם מוצא מחסה וגם יונק ממנו עד לבגרות.

## משפחות
*משפחה Balbaridae - נכחדה
*משפחה קנגוריים (Macropodidae) - בה 11 סוגים
*משפחה קנגוריים חולדתיים (Potoroidae) - בה 4 סוגים
*משפחה קנגוריים מושקים (Hypsiprymnodontidae)
**סוג ומין יחיד קנגוריל המושק (*Hypsiprymnodon moschatus*)

## קישורים חיצוניים

*
קטגוריה:בעלי חיים שתוארו ב-1889
קטגוריה:טקסונים שתוארו בידי פלורנטינו אמחינו
קטגוריה:קנגוראים
מעבר הייווד

[250px|ממוזער|מעבר הייווד. מבט על [הכביש המהיר 40 של אלברטה]]
**מעבר הייווד **(באנגלית: **Highwood Pass**) הוא מעבר הרים באזור קאנאנאסקיס שבפרובינציית אלברטה שבקנדה. מעבר ההרים נמצא בהרי הרוקי הקנדיים, מערבית להר ריי והר ארת'וזה ברכס מיסטי, דרומית למעבר אלבו. מעבר הייווד הוא מעבר ההרים הסלול הגבוה ביותר בקנדה- המעבר מתנשא בגובה של 2,210 מטרים מעל פני הים.

## גאוגרפיה
המעבר נמצא בתוך הפארק הפרובינציאלי פיטר לוהיד ועובר לאורכו הכביש המהיר אלברטה 40.
מעבר הייווד מהווה את מקורו של נהר הייווד. שביל קאנאנאסקיס עובר דרך מעבר ההרים, ומקשר בין מספר רב של אתרי מחנאות ואתרי נופש.

המעבר סגור מדי שנה בין דצמבר ליוני, על מנת להגן על חיות הבר החיות לצידו.

## קישורים חיצוניים
* המעבר באתר peakfinder
* תמונות של אזור מעבר הייווד
* תמונות של המעבר
* מידע על המעבר באתר summitpost
* מזג אוויר במעבר הייווד - נתונים סטטיסטיים
** נתוני מזג אוויר עדכניים של מעבר הייווד
* מסלולי הליכה באזור מעבר הייווד
* מידע לרוכבי אופניים על נסיעה במעבר הייווד

## הערות שוליים

קטגוריה:אלברטה: מעברי הרים
פוסומים

**פוסומים** (שם מדעי: Phalangeroidea) היא קבוצה לא-טקסונומית בתת-סדרת דמויי-קוסקוס שכוללת יונקי כיס החיים באוסטרליה ובגינאה החדשה. חלקם גם הפכו למינים פולשים בניו זילנד ובסין.

הפוסומים משויכים לאחת מהמשפחות הבאות בתת-סדרת דמויי הקוסקוס: פוסומים זנבות-טבעת, פוסומים ננסיים, פוסומים מנוצי-זנב, פוסומי דבש וקוסקוסיים; עם זאת, אחדים מהסוגים במשפחות הללו אינם שייכים לקבוצה. הפוסומים מגוונים בגודלם מהמין פוסום זנב-טבעת נחושתי שגודלו כחתול ועד למין פוסום ננסי זוטי שקטן מן העכבר. אורכם 5–12 ס"מ ומשקלם 10–50 גרם. הם בעלי פרווה צמרירית או חלקה וזנב ארוך שמשמש אותם לטיפוס ואחיזה. 

אלו יצורים שוכני עצים ברובם והם יורדים לקרקע לעיתים רחוקות. הם ניזונים מצוף, פירות, עלים ובעלי חיים קטנים. רובם פעילי לילה.

## סוגי הפוסומים
*סוג: פוסום זנב-מברשת (*Trichosurus*)
*סוג ומין יחיד: פוסום זנב-קשקש (*Wyulda squamicaudata*)
*סוג: פוסום זנב-טבעת (*Pseudocheirus*)
*סוג: פוסום זנב-טבעת דק (*Pseudochirulus*)
*סוג: פוסום זנב-טבעת מדומה (*Pseudochirops*)
*סוג ומין יחיד: פוסום למורי (*Hemibelideus lemuroides*)
*סוג ומין יחיד: פוסום הסלע (*Petropseudes dahli*)
*סוג: פוסום מפוספס Dactylopsila
*סוג ומין יחיד: פוסום מפוספס ארך-אצבע (*Dactylopsila palpator*)
*סוג ומין יחיד: פוסום הסנאי (*Gymnobelideus leadbeateri*)
*סוג ומין יחיד: פוסום מנוצה-זנב (*Distoechurus pennatus*)
*סוג: פוסום ננסי (*Cercartetus*)
*סוג ומין יחיד: פוסום ננסי הררי (*Burramys parvus*)
*סוג ומין יחיד: פוסום דבש (*Tarsipes rostratus*)
## קישורים חיצוניים

קטגוריה:בעלי חיים שתוארו ב-1888
קטגוריה:טקסונים שתוארו בידי אולדפילד תומאס
קטגוריה:שמות עממיים של יונקים
קטגוריה:דמויי-קוסקוס
גואנפצין

**גואנפצין** (באנגלית: **Guanfacine**, נמכרת בשם המסחרי "**Intuniv**") היא תרופה המשמשת לטיפול בהפרעת קשב והיפראקטיביות (ADHD) וביתר לחץ דם. התרופה משמשת כאגוניסט אדרנגי מסוג אלפא-2  על ידי השפעתו של הקולטן אלפא-2 אשר תפקידו לווסת את שחרורו של המעביר העצבי נוראדרנלין בתא הקדם סינפטי. גואנפצין עובד בדומה לקלונידין.

ביוני 2015 הודיעה טבע על השקת הגרסה הגנרית של INTUNIV Guanfacine במינון 1 מ"ג, 2 מ"ג, 3 מ"ג ו-4 מ"ג בארצות הברית - טבליות Guanfacine בשחרור מושהה.

## שימושים רפואיים
Guanfacine משמש כטיפול לא ממריץ לבד או עם ממריצים לטיפול בילדים ובני נוער עם הפרעת קשב והיפראקטיביות. כמו כן הוא משמש לטיפול בלחץ דם גבוה.

גואנפצין ידוע כתרופת קו-שני לטיפול בהפרעת קשב וריכוז כשקיים ברקע חרדות או הפרעות נפשיות אחרות, או כשהמטופל סובל מלחץ דם גבוה.

התרופה אושרה על ידי ה-FDA ב-2010 אך לא רשומה בישראל, וניתן לקנות אותו רק ביבוא אישי עם טופס 29, בישראל ניתן לייבא; מ"ג Guanfacine ER 1,2,3,4 וכן מ"ג Guanfacine Hydrochloride 1,2. בשנת 2023 התרופה נרשמה במשרד הבריאות עם טופס 29 מוסדי וחלק מהקופ"ח החלו למכור אתו בישראל

בחודש מרץ 2026 פורסם שהתרופה נכנסה לסל התרופות הישראלי . הכנסת התרופה עדיין נמצאת בתהליך בקופות החולים השונות.
## מינון
כטיפול התחלתי, התרופה ניתנת בכדור של 1 מ"ג מיליגרם ליום, את המינון ניתן להעלות בכל שבוע, בכ-1 מיליגרם ליום, כאשר המנה היומית אינה חורגת מה-4 מ"ג ליום אצל ילדים ו-7 מ"ג אצל מבוגרים.

## תופעות לוואי
תופעות לוואי של גונאצפין תלויות מינון.
בשכיחות של 10%: ישנוניות, עייפות, כאבי ראש, כאב בטן.

בשכיחות של פחות מ-10%: סיוטים, סחרחורת, חוסר אנרגיה, האטה בקצב הלב, לחץ דם נמוך, תחושת חולשה כאשר עומדים במהירות, בחילות, שלשולים, עצירות, יובש בפה, בריחת שתן ופריחה.

תופעות לוואי אופייניות כגון עייפות, עצבנות, כאבי בטן, יכולות להימשך שבוע או שבועיים. כשמגדילים את המינון, עלולה להיות אותה תקופת הסתגלות.

## קישורים חיצוניים

## הערות שוליים

קטגוריה:תרופות לטיפול ביתר לחץ דם
קטגוריה:תרופות לפי א'-ב'
קטגוריה:תרופות לטיפול בהפרעת קשב
דמויי-וומבט

[ממוזער|[קואלה]]
**דמויי-וומבט** (שם מדעי: Vombatiformes) היא תת-סדרה מסדרת הקנגוראים החיים ביבשת אוסטרליה. רוב המשפחות בסדרה נכחדו ונותרו ממנה רק 4 מינים בשתי משפחות: קואליים - בה המין קואלה ווומבטיים - בהם המינים וומבט מצוי, וומבט שעיר-אף דרומי ווומבט שעיר-אף צפוני.

מינים אלה צמחוניים לחלוטין ומראם מגושם מעט. רבים מהם כמו הקואלות ישנים הרבה מזמנם, מה שעוזר להם לעכל את העלים הדלים בקלוריות.

בעבר היו משפחות גדולות מאוד מהקבוצה ובהם הגדול שבכל הכיסאים - הדיפרוטודון שהגיע למשקל 2,700 ק"ג - כמו קרנף. היו ביניהם גם טורפים גדולים כמו אריה הכיס הנכחד.

## משפחות
* משפחה וומבטיים (Vombatidae) - בה 2 סוגים
* משפחה קואליים (Phascolarctidae) - בה שרדה רק הקואלה (Phascolarctos cinereus)
* משפחה Ilariidae - נכחדה
* משפחה Maradidae - נכחדה
* משפחה מוקפירניים (Mukupirnidae) - נכחדה
* משפחה Wynyardiidae - נכחדה
* משפחה אריות כיס (Thylacoleonidae) - נכחדה
* משפחה Palorchestidae - נכחדה
* משפחה דיפרוטודוניים (Diprotodontidae) - נכחדה

## קישורים חיצוניים

*
קטגוריה:בעלי חיים שתוארו ב-1830
קטגוריה:טקסונים שתוארו בידי גילברט תומאס בורנט
קטגוריה:קנגוראים
סרקומת הרחם

**סרקומת הרחם** (באנגלית: **Uterine sarcoma**) היא קבוצת גידולים ממאירים המתפתחת מהשריר החלק או מן רקמת חיבור של הרחם. גידולים מהסוג הזה מייצגים  מכלל סוגי סרטן הרחם. כמו כן, יש שיעור שכיחות שנתי של כמעט 2 ל-100,000 נשים.

## היסטולוגיה
הגידולים מחולקים לקבוצות הבאות:
* גידולים המעורבים באפיתל וברקמות מזנכימה וכוללים קרצינומה. אלה נקראו בעבר גידולים מולריאנים (באנגלית: Mullerian), מעורבים ממאירים ואדנוסרקומה.
* גידול בשריר החלק שנקרא ליומיוסרקומה. מדובר בגידול השני הנפוץ ביותר, אשר מהווה כמעט 40% מהמקרים של סרקומות הרחם. הגידול מופיע בעיקר בעשור החמישי של החיים. הגידול מתרחש בשרירים החלקים שרירים שאינם בשליטה רצונית. נפוץ ביותר בעובר שנמצא ברחם, בדרך או בציפוי הפנימי של כלי דם במערכת העיכול. גידול מסוג זה מסווג כיום על פי שלבים באמצעות 2009 FIGO היערכות מערכת (בעבר סווגו כמו קרצינומה רירית הרחם) בזמן הניתוח.
* גידולים מסוג אנדומטריאל סטרומל סרקומה. סרטן זה מהווה כ-1% מתוך כלל סוגי הסרטן הממאירים של הרחם. ניתן לחלק סרטן זה לשלושה תתי סוגים נוספים:
*# אנדומטריאל סטורמל גולה - תת-סוג זה מהווה גידול שפיר ברוב המקרים, ללא פוטנציאל להפוך לגידול ממאיר וגרורתי. ניתן להשיג ריפוי מלא על ידי פעולת כריתת רחם פשוטה ברוב המקרים.
*# אנדומטריאל סטרומל סרקומה בדרגה נמוכה - גידול זה בעל פוטנציאל לשלוח גרורות, ולכן קיומו מחייב ביצוע טיפול ניתוחי, בנוסף לטיפול כימותרפי ברוב המקרים. סרקומות סטרומליות אנדומטריאליות מייצגות כ-10% מסרקומות הרחם, ונמצאות בדרך כלל עם דימום בנרתיק ובאגן בנשים בגילאי 40 - 55.
*# דרגה גבוהה לסרקומת הרחם לא מאובחנת - תת-סוג זה נחשב לאגרסיבי ביותר, ובעל פוטנציאל גרורתי גבוה.

## סיווג
גידולים מסוג ליומיוסרקומה כיום מדורגים ומסווגים על פי מערכת 2009 FIGO:

### סרקומת קרצינומה
מחולקת לשלבים הבאים:
* שלב 1: הגידול מוגבל לרחם: 1א ≤ 5 ס"מ בממד הגדול ביותר. 1ב > 5 ס"מ.
* שלב 2: פולש לאזור צוואר הרחם:
**2א: מתרחש באדנסקה של הרחם.
**2ב: מתרחש וכולל רקמות אגן אחרות.
* שלב 3: התפשטות מקומית ו/או אזורית:
**3א: מתפשט באזור המקומי של הרחם.
**3ב: מתפשט אל גרורות לימפה אזוריות.
* שלב 4: פולש לאזור שלפוחית השתן או רירית המעי.
* שלב 5: פולש לגרורות מרוחקות (כולל גרורות תוך בטן או בלוטות לימפה).

### סרקומות סטרומליות אנדומטריאליות
מסווגת כסרקומת קרצינומה, למעט סיווגים שונים עבור גידולי שלב 1.
* שלב 1: הגידול מוגבל לרחם.
** 1א: מוגבל לאנדומטריום (רירית הרחם).
** 1ב: 
* Gynecologic Ultrasound: A Problem-Based Approach, By Beryl R. Benacerraf, MD, Steven R. Goldstein, MD and Yvette Groszmann, MD, MPH 2014
* Harlow BL, Weiss NS, Lofton S: The epidemiology of sarcomas of the uterus. J Natl Cancer Inst. 1986.


## קישורים חיצוניים
* בריאות ורפואה מסורתית - הסבר מהי סרקומת הרחם 
* פורטל הרפואה של ישראל - הסבר על סרקומות ברחם 
* מחלות - מחזירים את הגוף לפעילות תקינה - הסבר מהי סרקומה בכללי וסרקומת הרחם בפרט 
* קיר הסרטן - Cancerwall - הסבר מהי סרקומת הרחם, הסיכונים, השלבים, האבחון והטיפול 
* Med-new - סיקור אודות סרקומת הרחם 
* קרן מחקר - הצגת רקע וטיפול של סרקומת הרחם 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גידולים ממאירים באיברי המין הנשיים
קטגוריה:רחם
דברי קבלה

**דברי קבלה** הם כינוי להלכות דינים ומצוות שמקורם הוא מספרי הנביאים והכתובים, ואין להם מקור בתורה. מעט מאותן ציווים המוזכרים בספרי הנביאים, משמש כאסמכתא לחיובים שניתנו למשה רבנו בהר סיני - הלכה למשה מסיני.  

לעיתים המונח "דברי קבלה" משמש ככינוי לדברי הנביאים והכתובים בכלל, ולאו דווקא למצוות המופיעות בהם.

## מקור וטעם השם
טעמים שונים ישנם בראשונים, מדוע דברי נביאים נקראים דברי קבלה.
* לדעת רש"י, הנביאים נקראו כך מאחר שקבלו את נבואתם ברוח הקודש.
* יש שכתבו שהטעם הוא לפי שכולם קיבלו נבואתם ממשה רבנו או שהיו מקובלים נביאים מימות יהושע.
* ויש מפרשים שהוא מלשון 'צעקה' על שם שהנביאים קובלים וצועקים על הצרות הנראות להם בנבואה.

## הגדרה
ישנם שלוש דרגות של חיובים ומצוות: 'דאורייתא', 'דרבנן', ו'דברי קבלה' שהיא הדרגה האמצעית בחשיבות.
* **[[דאורייתא]]** - כל הדינים המצוות וההלכות המוזכרים בתורה ('חמשה חומשי תורה'). וכוללים מלבד דינים הכתובים בתורה (במפורש או שנלמדים מפסוק) גם דינים שהם "הלכה למשה מסיני".
* **[[דברי סופרים]]** - דינים מצוות הלכות וגזרות שתקנו חז"ל במהלך הדורות. ידועים גם כ'דרבנן' או 'תקנת חכמים'. חלק זה נכלל ב'תורה שבעל פה'

#### תוקף והגדרת דברי קבלה
דברי קבלה הוא גדר אמצעי בין דין דאורייתא לדין דרבנן. והוא כולל מצוות או חיובים שנאמרו על ידי הנביאים.

לדברי קבלה אין תוקף של דיני התורה, אך הם יותר חמורים מדינים דרבנן. עם זאת, יש בהם קולא מדיני דרבנן כדיני דאורייתא, שבמקרים מסוימים החמירו חכמים בדבריהם יותר מדיני התורה, ובדברי קבלה לא החמירו כבדיני תורה.

במקרה וישנו ספק מסוים במצווה או הלכה שמקורה מדברי קבלה, נחלקו הראשונים כיצד לנהוג. יש שכתבו שבספק בדברי קבלה יש להחמיר כדין ספק דאורייתא לחומרא; ויש שכתבו שיש להקל כדין ספק דרבנן לקולא.

בתלמוד נאמר שדין דברי קבלה הוא כדין דברי תורה, לעניין שדברי קבלה אינם צריכים חיזוק כשם שדברי תורה אינם צריכים חיזוק, מאחר שמסתבר שלא יבואו לזלזל בהם מחמת חומרתם.

לגבי תוקף דברי קבלה נחלקו הרמב"ם והרמב"ן האם חומרתם כדברי תורה או כדרבנן:
* בהקדמת הרמב"ם לספר המצוות כתב שכל הדינים ההלכות והמצוות שנתחדשו לאחר משה רבנו, כולם נחשבים דרבנן, אף אם נתקנו על ידי נביאים, כגון נטילת ידיים ועירובין שתיקן שלמה המלך, וכן קריאת המגילה שתיקנו הנביאים.
* לדעת הרמב"ן, בהשגותיו לספר המצוות, דברים הכתובים בספרי הנביאים בדרך של סיפור, או דינים והלכות שנאמרו בעל פה על ידי הנביאים אך לא נכתבו בספרי הנבואה נחשבים כדרבנן. לעומת זאת, דינים והלכות שנכתבו בלשון ציווי, שמאחר ואין נביא רשאי לחדש הלכות ומצוות מעצמו, בהכרח שמצוות אלו נאמרו הלכה למשה מסיני, והנביא כתב מצווה או דין שהיה נהוג זה מכבר. יש מהאחרונים שכתבו שאף הרמב"ם מסכים עם הרמב"ן בחילוק זה.

## דוגמאות לדברי קבלה
דוגמאות למצוות ודינים מדברי קבלה:
* פורים - נתקן על ידי הנביאים, ונזכר במגילת אסתר.
*ארבעת הצומות:
*צום גדליה
*צום עשרה בטבת
*צום י"ז בתמוז
*צום תשעה באב - נתקן על ידי הנביא
*מצוות עונג שבת - נלמדת מדברי הנביא ישעיהו 'וקראת לשבת עונג'

## שימושים נוספים במונח
בתלמוד במסכת נידה נאמר ש'אין דנים דברי תורה מדברי קבלה', פירוש הדבר שלא ניתן להשתמש בדברים שנכתבו בנביאים וכתובים כדי לפרש את המצוות והדברים הכתובים בתורה. אמנם, במקום שהדבר בו הפסוק מנ"ך נועד רק ל'גילוי מילתא', היינו לגלות מה פירוש המילה המופיעה בתורה, ניתן ללמוד זאת מנ"ך. בהקשר זה, דברי קבלה הם לא דווקא מצוות שנאמרו בידי נביאים, אלא כל דברי הנביאים והכתובים.

## קישורים חיצוניים
* 
* 
* 

## הערות שוליים

*
קטגוריה:הלכה
ברנד שניידר (נהג מרוצים)

**ברנד שניידר** (בגרמנית: **Bernd Schneider**; נולד ב-20 ביולי 1964) הוא נהג מרוצים גרמני. התחרה במשך 18 עונות באליפות גרמניה לרכבי תיור, בה זכה 5 פעמים בתואר האליפות. בנוסף, זכה באליפות הבינלאומית למכוניות תיור (1995) ובאליפות ה-GT  (1997). במהלך השנים השתתף בתעשה מרוצי פורמולה 1, אך לא צבר נקודות. התחרה 3 פעמים במרוץ 24 השעות של לה מאן, אך לא הצליח לסיים אף פעם את התחרות.

## קריירת מרוצים
ברנד נקרא על שמו של ברנד רוזמאייר, נהג המרוצים הגרמני שזכה באליפות אירופה לנהגי מרוצים בשנת 1936. את דרכו בעולם המרוצים עשה במרוצי קארטינג בהם השתתף מילדות. בשנת 1980 זכה באליפות גרמניה. שנתיים לאחר מכן היה שותף לזכייה של נבחרת גרמניה באליפות אירופה. בשנת 1983 זכה באליפות אפריקה.

ברנד לקח חלק במספר אליפויות פורמולה פורד בגרמניה וברחבי אירופה. בשנת 1986 הצטרף לאליפות הפורמולה 3 הגרמנית. שנה לאחר מכן זכה בתואר האליפות. הצלחתו משכה את תשומת הלב של אריך זקובסקי, שהחתים אותו כנהג בקבוצת זקספיד (Zakspeed), שהתחרתה באליפות הפורמולה 1. הקבוצה לא רשמה הצלחה מיוחדת על מסלול המרוצים. במהלך העונות 1988 ו-1989 הצליח לעבור את שלבי הדירוג רק בתשעה מרוצים מתוך 32. הוא הצליח לסיים רק שני מרוצים ולא צבר נקודות. בעונת 1990 עבר להתחרות עבור קבוצת Arrows, אך עזב את הקבוצה לאחר מרוץ אחד בלבד ועבר להתחרות באליפות העולם למכוניות ספורט, כשהוא נוהג בפורשה.

### אליפות גרמניה למכוניות תיור
במהלך השנים השתתף במספר מרוצים במסגרת אליפות גרמניה למכוניות תיור. בשנת 1992 עבר להתחרות באליפות באופן מלא כנהג בקבוצת מרצדס. את עונת הבכורה סיים במקום השלישי. בשנת 1995 זכה באליפות הגרמנית ובאליפות הבינלאומית, שהתקיימה במקביל.

בין השנים 1997 עד ל-1999 לא התקיימה האליפות הגרמנית. בשנים אלה התחרה באליפות ה-GT שאורגנה על ידי הפדרציה הבינלאומית לרכב (FIA). בעונתו הראשונה ניצח שישה מרוצים וזכה באליפות. שנה לאחר מכן ניצח חמישה מרוצים יחד עם חברו לקבוצה מארק ובר, אך השניים סיימו במקום השני. בשנים 1998 ו-1999 התחרה עבור מרצדס במרוץ 24 השעות של לה מאן, אך לא סיים את המרוץ.

האליפות חזרה לפעילות בשנת 2000. שניידר זכה בתואר האליפות בשלוש מארבע השנים שלאחר מכן (2000, 2001, 2003). בשנת 2002 סיים במקום השני. בשנת 2006 זכה באליפות נוספת. באוקטובר 2008 הודיע על פרישה בסיום אותה עונה.

### לאחר הפרישה
לאחר הפרישה השתתף במספר מרוצי סיבולת. בשנת 2013 השתתף וניצח את מרוץ 24 השעות של דובאי, מרוץ 12 השעות של באת'ורסט, מרוץ 24 השעות של נורבורגרינג ומרוץ 24 השעות של ספא.

בשנים 2015 ו-2016 התחרה בסבב מרוצי בלאנקפיין GT ספרינט קאפ (Blancpain GT Series Sprint Cup).

## קישורים חיצוניים
* 

## הערות שוליים

קטגוריה:נהגי מכוניות מרוץ גרמנים
קטגוריה:גרמנים שנולדו ב-1964
שכווי אירופי

**שֶׂכְוִוי אירופי** (שם מדעי: *Lagopus lagopus*), הוא מין של שכווי מהסוג שכווי לבן המצוי באזורים הצפוניים של אמריקה הצפונית ושל אירואסיה בשטחי הטונדרה.

אורכו של השכווי 35–44 סנטימטרים, אורך מוטת כנפיו 60–65 סנטימטרים ומשקלו 430–810 גרם. השכווי מחליף את נוצותיו בחורף ללבן, למעט קצוות ראשו וזנבו, ובקיץ משיב אותם לצבעם החום המנומר. הנקבות יותר קטנות מהזכרים וצבען בהיר יותר. הן גם מחליפות את צבען לחום מוקדם מהזכרים.

שכווי זה נודד ברחבי הטונדרה בחיפוש אחר נצרים ועלים צעירים וכן אחרי זרעים, פירות יער וחרקים. לשכווים הצעירים טורפים רבים כמו שועלים ועופות דורסים, ולכן הם חייבים ללמוד לעוף במהירות.

## תת-מינים
* *Lagopus lagopus alascensis*
* *Lagopus lagopus albus*
* *Lagopus lagopus alexandrae*
* *Lagopus lagopus alleni*
* *Lagopus lagopus lagopus*
* *Lagopus lagopus leucopterus*
* *Lagopus lagopus muriei*
* *Lagopus lagopus scoticus*
* *Lagopus lagopus ungavus*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:שכווים
קטגוריה:קנדה: עופות
קטגוריה:פינלנד: עופות
קטגוריה:גרמניה: עופות
קטגוריה:רוסיה: עופות
קטגוריה:לטביה: עופות
קטגוריה:בעלי חיים שתוארו ב-1758
אוליבר טוויסט (סרט, 1916)

**אוליבר טוויסט** (באנגלית: **Oliver Twist**) הוא סרט אילם אבוד משנת 1916 המבוסס על הרומן הידוע של צ'ארלס דיקנס "אוליבר טוויסט". את הסרט הפיק ג'סי לסקי והפיצה חברת סרטי פרמאונט. במאי הסרט הוא ג'יימס יאנג. הסרט מבוסס על הרומן ועל גרסה בימתית שהועלתה בברודוויי ב-1912.

מארי דורו גילמה את אוליבר בברודוויי בשנת 1912 וזכתה לשבחים רבים. היא נבחרה על ידי לסקי לשחק באותו תפקיד בסרט הקולנוע. במחזה גילמו את ננסי, פייגין וביל סייקס קונסטנס קולייר, נאט סי גודוויין ולין הארדינג בהתאמה. אלסי ג'יין וילסון ששיחקה בתפקיד משנה במחזה גילמה את דמותה של ננסי בסרט. וילסון ודורו היו השחקנים היחידים שהופיעו במחזה וגם בסרט זה.

לפני גרסה זו הופקה ארבעה עיבודים שלר הרומן: ב-1907, 1909 ושני סרטים ב-1912. ב-1922 הופק אוליבר טוויסט עיבוד נוסף של הספר, סרט אילם בכיכובם של לון צ'ייני וג'קי קוגן.

## צוות השחקנים
* מארי דורו – אוליבר טוויסט
* טולי מרשל – פייגין
* הוברט בוזוורת' – ביל סייקס
* ריימונד הטון – ג'ק הוקינס, "ארטפול דודג'ר"
* ג'יימס ניל – מר בראונלו
* אידית' צ'פמן – גברת בראונלו
* אלסי ג'יין וילסון – ננסי
* הארי רטנברי – מר באמבל
* קארל סטוקדייל – מונקס
* ו. ס. ואן דייק – צ'ארלס דיקנס

## קישורים חיצוניים

* תמונת סטילס מתוך הסרט משמאל לימין: מארי דורו, טולי מרשל, הוברט בוזוורת', ריימונד הטון

## הערות שוליים

קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים המבוססים על אוליבר טוויסט
קטגוריה:סרטים אמריקאיים משנת 1916
קטגוריה:סרטים אבודים
קטגוריה:סרטי דרמה היסטורית אמריקאיים
CWS T-1

**CWS T-1** היא מכונית משפחתית גדולה, 4 דלתות, אשר יוצרה על ידי יצרנית הרכב והאופנועים "Centralne Warsztaty Samochodowe" הפולנית, בוורשה, בין השנים 1927–1931.

## CWS T-1
דגם ה-"CWS T-1" היה הרכב הראשון שיוצר בפולין.

דגם ה-"CWS T-1" תוכנן, עוצב ויוצר על ידי מהנדס הרכב הפולני "Tadeusz Tański"

נבנו כ-500 יחידות.

דגם ה-"CWS T-1" יוצר במספר תצורות כולל "טנדר".

משנת 1930 יוצר הדגם בתצורת אמבולנס.

## תצורות "CWS T-1"
* סדאן טורפדו (Kareta) (6 נוסעים)
* קבריולה (6 נוסעים)
* אמבולנס (יוצר משנת 1930)
* טנדר (כושר העמסה - 500 ק"ג).

## תמונות

קובץ:CwsT1 torpedo.jpg| דגם "טורפדו" - מכונית CWS T-1
קובץ:CwsT1 kareta.jpg | דגם "Kareta" מכונית CWS T-1
קובץ:SWP2014-0043.jpg | מכונית "CWS T-1" - קבריולה


## ראו גם
* סיימאק

## לקריאה נוספת
* דגם CWS T-1 - תמונות (classiccarcatalogue)

## קישורים חיצוניים

* דגם CWS T-1 (7:11 דקות), יו-טיוב
* דגם CWS T-1 (1:34 דקות), יו-טיוב

## הערות שוליים

קטגוריה:מכוניות משפחתיות גדולות
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1927
קטגוריה:כלי רכב המיוצרים בפולין
קליאצ'נובו

**קליאצ'נובו** או **קליצ'אנב** (באוקראינית: **Клячаново**; בהונגרית: **Klacsanó**, "קלצ'נו"; ביידיש: **קליטשאנעף** או **קליטשאניף**) הוא כפר במחוז משנה מוקצ'בו במחוז זקרפטיה שבאוקראינה. הכפר שוכן בקרבת העיר מוקצ'בו (10 ק"מ מערבה מהעיר). אוכלוסיית הכפר מנתה 1,905 במפקד של שנת 2001.

## היסטוריה
השם קליאצ'נובו מוזכר לראשונה בשנת 1475.

בשנת 1910 היו בקליאצ'נובו 1,099 תושבים: 62 הונגרים, 211 גרמנים ו-825 רותנים; החלוקה לפי דתות הייתה: 189 קתולים, 681 יוונים-קתולים, ו-241 יהודים. בשנות המלחמה המאוחרות הועברו יהודי קליאצ'נובו לגטו מונקאץ' (מוקצ'בו), וב-1944 גורשו לאושוויץ, בתאריך ב' סיון ה'תש"ד.

## קישורים חיצוניים
* 

## הערות שוליים

קטגוריה:מחוז זקרפטיה: יישובים
קטגוריה:קהילות יהודיות באוקראינה
קטגוריה:אוקראינה: כפרים
קטגוריה:יישובים שהוקמו במאה ה-15
סיימאק

**CWS T-1** (בפולנית: **Smyk**) היא מכונית  מיקרו, דלת 1 קדמית, 4 נוסעים, אשר יוצרה על ידי יצרנית הרכב הפולנית "Biuro Konstrukcji Przemysłu Motoryzacyjnego", בווארשה, בין השנים 1957–1959.

גוף דגם ה"סיימאק" נבנה על ידי מהנדס הרכב הפולני "Andrzej Zgliczyński", במשותף עם מהנדס הרכב הפולני "Janusz Zygadlewicz".

## מאפייני "סיימאק"

* 1 דלת קדמית - נפתחת
* גלגל רזרבי - תלוי בימין הדלת (פנימי) (ראו תמונה)
* 4 נוסעים
* מנוע אחורי

## תמונות

קובץ:Smyk at Muzeum inżynierii Miejskiej in Kraków (4).JPG | סיימאק
קובץ:Smyk-muzeum- inżynierii.JPG | סיימאק
קובץ:Mikrosamochód SMYK 1(por w Muzeum w Chlewiskach).jpg | סיימאק
קובץ:Smyk at Muzeum inżynierii Miejskiej in Kraków.JPG | סיימאק (מבט מאחור)
קובץ:Smyk (1).jpg | סיימאק - מבט לתא הנהג
קובץ:Smyk (2).jpg | סיימאק 
קובץ:Smyk at Muzeum inżynierii Miejskiej in Kraków (2).JPG | סיימאק (מבט מאחור)
קובץ:Tour Salon in Poznan, X 2014r (Smyk car).JPG | סיימאק
קובץ:Smyk at Muzeum inżynierii Miejskiej in Kraków (1).JPG | סיימאק (מבט מאחור)
קובץ:Smyk at Muzeum inżynierii Miejskiej in Kraków (5).JPG  | סיימאק 


## ראו גם
* CWS T-1
* PZInż לוקס-ספורט 403
* מיקרוס MR-300

## קישורים חיצוניים

* דגם סיימאק  (ראו בסרטון מנגנון דלת קדמית נפתחת) (2:08 דקות), יו-טיוב
* סיימאק (מכונית) (2:03 דקות), יו-טיוב
* סיימאק - תמונה (automobile-catalog)

## הערות שוליים

קטגוריה:מכוניות מיקרו
קטגוריה:דגמי מכוניות שהושקו ב-1957
קטגוריה:מכוניות מנוע אחורי
קטגוריה:כלי רכב המיוצרים בפולין
מלון גרנד הוטל (סופוט)

**מלון גרנד הוטל סופוט**, פולין, נבנה בשנים 1924–1927 בדנציג בעלות של 20 מיליון גילדן של דנציג  ונחשב אז למפואר ביותר בעיר. שמו אז היה מלון קזינו (Kasino Hotel).

המלון שוכן לחופי מפרץ גדנסק במרכז עיירת הנופש סופוט, ובשנים האחרונות עבר שיפוץ מקיף. בשנת 2007 הוקם במלון ספא בשם "Grand Spa" על ידי חברת Algotherm במטרה לשמר את ההיסטוריה העירונית כאתר נופש וספא. כיום (2017) המלון שייך לרשת סופיטל.

ברבות השנים התארחו במלון שועי עולם ומפורסמים רבים. ביניהם גם שארל דה גול, אלפונסו השלושה עשר מלך ספרד, פידל קסטרו, אדולף היטלר, ולדימיר פוטין, איגנץ מושצ'יצקי נשיא פולין, זמרים, שחקנים וידוענים רבים.

## קישורים חיצוניים

* 
* ההיסטוריה של המלון 

## הערות שוליים

גרנד הוטל (סופוט)
קטגוריה:פומרניה (פרובינציה): מבנים
קטגוריה:סופוט (פולין)
קטגוריה:העיר החופשית דנציג